Romeo din Coţofăneşti a rămas fără permis. A făcut scandal mai rău decât Șoșoacă
- Emma Cristescu
- 10 martie 2024, 22:26
Romeo din Coțofănești a rămas fără permisul de conducere, după ce a fost prins în flagrant, pe o şosea din Bacău, și a început să o umilească pe polițistă. Tânărul a filmat momentul, exact ca senatoarea Diana Șoșoacă.
Romeo din Coţofăneşti a filmat momentul în care a fost oprit în trafic de un echipaj al Poliţiei şi în care i s-a luat permisul de conducere pentru că a depăşit pe linie continuă. Tânărul a fost prins în flagrant, pe o şosea din Bacău, și a început să facă mișto de oamenii legii.
Romeo din Coţofăneşti i-a luat la mișto pe polițiști
Încurajat de un prieten aflat în maşina sa, Romeo a început să îi filmeze pe poliţişti şi să le ceară să se legitimeze. Ei le-a promis autorităților că le va face "vedete pe TikTok". Clipul video postat de Romeo din Coţofăneşti pe TikTok a înregistrat, în numai câteva ore, peste 1,5 milioane de vizualizări şi zeci de mii de aprecieri.
Unii internauți s-au amuzat copios de circul făcut de tânărul de 23 de ani. Alți au spus că nu are bun simț și că nu este normal să se comporte așa cu poliția.
@bamboiromeo Domnu politist "bogdan" a venit sa ma incatuseze pentu retinerea permisului,noua lege asa se procedeaza,ei presupun ca am depoasit pelinie continua,desi in acea zona era discontinua @David ♬ sunet original - Bamboi RoMeo
Și Diana Șoșoacă a rămas fără permis
Și Diana Şoşoacă a rămas fără permis de conducere şi fost amendată după ce a fost depistată conducând cu 110 km/oră pe un tronson de drum pe care viteza maximă admisă era de 40 de km/oră. Senatoarea a făcut scandal și a spus că este "o tentativă clară" de a împiedica desfășurarea campaniei electorală.
Partidul S.O.S România se revoltă
"Astăzi, în jurul orei 12:00, Brigada Rutieră a recurs la o acțiune abuzivă și fără precedent, suspendând permisul de conducere al senatorului Diana Iovanovici-Șoșoacă, lider al Partidului S.O.S. România pe motiv de depășire a vitezei, deși autovehicolul condus de senator se afla într-o coloană de mașini care se deplasa cu viteză redusă. Această mișcare este o tentativă clară de a-l împiedica pe președintele S.O.S. România să-și desfășoare campania electorală pe teritoriul României.
Decizia Brigăzii Rutiere este bazată pe considerente politice și reprezintă un act abuziv, menit să blocheze participarea activă a senatorului Diana Iovanovici-Șoșoacă în cadrul procesului democratic. Este inacceptabil ca instituțiile statului să fie folosite în mod abuziv pentru a influența negativ procesele electorale și pentru a submina democrația.
Partidul S.O.S. România condamnă ferm această acțiune și solicită o investigație transparentă de urgență asupra circumstanțelor în care a avut loc suspendarea permisului de conducere. Cerem ca responsabilii să fie trași la răspundere conform legii și să fie asigurată respectarea drepturilor democratice ale fiecărui cetățean. Ne exprimăm speranța că acest abuz va fi corectat în spiritul justiției și al respectului pentru lege și valori democratice", a spus partidul condus de Șoșoacă.